stanford-oval/wikipedia huggingface dataset:
יהושע גוטמן
הערות שוליים

↑  Chashniki, Belarus, באתר JewishGen (באנגלית).
↑  משה שמואלי, ‏עם חיים לנסקי בסמינר בווילנה: זכרונות ודיוקן, מולד 081–082, יג (תשט"ו), עמ' 183–190.
↑  משה דוד הר, יהושע גוטמן, Encyclopaedia Judaica, באתר HighBeam (באנגלית).
↑  אות כבוד יווני לפרופ' י. גוטמן, דבר, 22 בדצמבר 1958.
↑  פרסי ירושלים לפרופ' י. גוטמן ומתי מגד, דבר, 20 באוגוסט 1959.
↑  פרס־ביאליק הוענק לנשיא המדינה, לפרופ' ב. קורצווייל ולפרופ' י. גוטמן, דבר, 13 בינואר 1964, המשך; צבי אלגת, שלושה חתנים לפרס: פרס ביאליק הוענק אתמול לנשיא זלמן שז"ר, למבקר ד"ר ברוך קורצווייל ולחוקר פרופ' י. גוטמן ז"ל, מעריב, 13 בינואר 1964; ד. ל., פרס ביאליק, מעריב, 17 בינואר 1964.
↑  ראו ביקורת: מנחם שטרן, בתוך: קריית ספר לד (תשי"ט), עמ' 284–289; בתוך : מחקרים בתולדות ישראל בימי הבית השני, עמ' 571–577.
| --- | --- |
בקרת זהויות :  NLI: 987007262281305171  BnF: cb11651544m (data)  GND: 1053421869  ISNI: 0000 0000 7990 0343  LCCN: no99077487  NKC: ola20241233374  NTA: 074119532  SUDOC: 096133430  Trove: 1121187  VIAF: 34096506   WorldCat (עם VIAF): 34096506
צ'ריקאו

צ'ריקאו (בבלארוסית: Чэрыкаў; ברוסית: Че́риков, צ'ריקוב; ביידיש: טשעריקאָוו) היא עיר בבלארוס, והיא מרכז מחוז-משנה צ'ריקאו במחוז מוהילב. אוכלוסייתה מונה כ-8,000 תושבים (נכון ל-1 בינואר 2020).
היסטוריה > הדוכסות הגדולה של ליטא

האזכור הראשון בכתב ליישוב בצ'ריקאו מתוארך לשנת 1460. לאחר הרפורמה המנהלית-טריטוריאלית (בשנים 1565–1566) היא הפכה לחלק ממחוז-משנה אורשה שבפלך ויטבסק. בשנת 1578 הפכה העיר למרכז כלכלי בכלכלת המחוז.
בתחילת המאה ה-17 קיבלה צ'ריקאו מעמד של עיר. בשנת 1641 העניקו המלך והדוכס הגדול ולדיסלאב הרביעי לעיר את זכויות מגדבורג ואת סמלה.
היסטוריה > כחלק מהאימפריה הרוסית

עקב חלוקת פולין הראשונה של האיחוד הפולני-ליטאי בשנת 1772, צ'ריקאו הפכה לחלק מהאימפריה הרוסית, ומעמדה הורד לשטעטל. בשנת 1773, צקריקוב קיבלה בחזרה מעמד של עיר והפכה למרכז מחוזי במחוז מסטיסלבקי. בשנת 1787 היו 300 בתים בעיר, 2 כנסיות פעלו ובית ספר. בשנת 1789 נפתח בית ספר דו-כיתתי. בסוף המאה ה-18 היה מסלול הרכבת של מוגילב-צ'אוסי-קריצ'וב-מסטיסלב דרך צ'ריקאו, במאה ה-19 הכביש המהיר מוסקבה-וורשה עבר דרכה. בשלב זה, היו בה 3 מזחים על נהר הסוז'; נערכו בה ירידי סוסים, מפעל סוכר. בשנת 1811 היו בעיר 364 חצרות. בתחילת שנות ה-40 – 380 בתי עץ ו-2 בתי אבן, בשנת 1848 – 407 בתים.
בעיר הייתה קהילה יהודית והיה לה בית כנסת.
היסטוריה > כחלק מברית המועצות

ב-25 במרץ 1918 הוכרזה צ'ריקאו כחלק מהרפובליקה העממית של בלארוס. ב-1 בינואר 1919 היא הפכה לחלק מהרפובליקה הסובייטית הסוציאליסטית הבלארוסית (BSSR). שטחי צ'ריקאו נכבשו על ידי הרפובליקה הסובייטית הפדרטיבית הסוציאליסטית הרוסית, ובשנת 1924 הוחזרה צ'ריקאו ל-BSSR.
בשנת 1939 מנתה אוכלוסיית צ'ריקאו 4,779 בלארוסים (74.5%), 949 יהודים (14.8%), 528 רוסים (8.2%), 72 אוקראינים, 23 פולנים. במהלך מלחמת העולם השנייה, מ-17 ביולי 1941 עד 1 באוקטובר 1943 הייתה צ'ריקאו תחת כיבוש גרמני, והוקם בה גטו ליהודי העיר (רו').
בשנים 1959–1962 וב-1965–1966 הייתה צ'ריקאו חלק ממחוז המשנה קריצ'ב. בשנים 1962–1965 הייתה חלק ממחוז משנה קרסנופוליה.
הקהילה היהודית

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
הערות שוליים

↑  Чериковский район
| --- | --- |
בקרת זהויות :  NLI: 987007346302605171  NKC: ge1118907  VIAF: 4423149844955202960001   WorldCat (עם VIAF): 4423149844955202960001 
ערך זה הוא קצרמרבנושא יישובים בבלארוס. אתם מוזמנים לתרום לוויקיפדיה ו.
סמל העיר, 1862
פרויקט שיפוץ עירוני, 1839
המפה

| --- | --- |

שולחן ערוך יחד עם הגהות המפה (בכתב רש"י)
 מידע כללי
 מאת:  רמ"א 
 סוגה:  הגהות על שולחן ערוך
 מהדורות נוספות
 פרשנים:  משנה ברורה
 קישורים חיצוניים
 ויקיטקסט:  שולחן ערוך
 
המפה (נקרא גם הגהות הרמ"א) הוא חיבורו החשוב ביותר של רבי משה איסרליש (הרמ"א), ובו תוספות והתאמות לספר "שולחן ערוך" (שכתב רבי יוסף קארו) על-פי עדות אשכנז. חיבור זה התקבל בקהילות אשכנז כפסקי ההלכה החשובים ביותר, וכל אחרוני אשכנז התייחסו אליו, ונהגו על פיו.
שמו של הספר קשור באנלוגיה לשם "שולחן ערוך": הוא כתוספת של מפת שולחן לשולחן (ערוך). הספר אינו מודפס לבדו אלא כמעין הגהות ועריכה בתוך השולחן ערוך.
רקע

ספריו המרכזיים של הרב קארו, פירוש "בית יוסף" על הטור ולאחר מכן השולחן ערוך (שהוא מעין התמצית ההלכתית של ה"בית יוסף"), זכו כבר בימיו לתפוצה רבה והעמידו בסכנה את המסורת האשכנזית. כדי להגן על מסורת זו מצד אחד, ומצד שני לא לפגוע בהסכמה הרחבה לשולחן ערוך, כתב הרמ"א את הפירוש 'דרכי משה' על הטור, ואת המפה על השולחן ערוך. בניגוד לרב קארו, המתבסס בעיקר על הרי"ף, הרא"ש והרמב"ם, מביא הרמ"א בספריו אלה את דברי הפוסקים האשכנזיים ואת מנהגי קהילות אשכנז.
על פי עדותו בהקדמתו לספרו, החל הרמ"א לכתוב בעצמו ספר פסיקה מסכם עוד קודם שידע על ספרו של רבי יוסף קארו. לאחר שנודע לו על ספרו של הרב קארו, גנז את ספרו שלו כדי שלא תרבה מחלוקת בישראל. במקום להוציא ספר פסיקה כתב את השגותיו על השולחן ערוך, המודפסות כאמור בתוך השולחן ערוך עצמו. כך נוצר ספר פסיקה אחיד לעם ישראל.
הסיבות לחיבור הספר

כאמור את הגהותיו כתב הרמ"א לאחר שראה שדברי השולחן ערוך התקבלו כ'הלכה למשה מסיני', לכך הוסיף בהגהות את דברי החולקים "לעורר התלמידים":
ולא זה השולחן אשר ערך לפני ה' ולא נתנו עדיין לבני אדם אשר במדינות אלו, אשר רובו מנהגיו במדינות אלו לא נהיגינן כוותיה... ועל ידי זה נתפשטו בספריו הרבה דברים שאינן אליבא דהלכתא =(לפי ההלכה) לפי דברי החכמים שמימיהם אנו שותים שהם הפוסקים המפורסמים בבני אשכנז וצרפת... אשר אנו מבני בניהם. ואני ראיתי כי דבריו בשו"ע כנתנו מפי משה מפי הגבורה ויבאו התלמידים הבאים אחריו וישתו דבריו בלא מחלוקת... ע"כ ראיתי לכתוב דעת האחרונים עם המקומות שלא היו נראין לי דבריו כדי לעורר התלמידים.
מחלוקת זו של הרמ"א וה"בית יוסף" נובעת בעיקרה מחמת שתי סיבות, הראשונה היא המעמד החשוב של המנהג באשכנז בעוד רבי יוסף קארו פסק לפי כללים, כפי שכתב על כך הרמ"א בהקדמתו:
גם כי הרבה דינים אין אנו נוהגים כמסקנת... מהור"ר יוסף קארו אשר כבר נתפשטו ספריו בכל ישראל, ואם יפסוק אדם אחרי דבריו בפרט בדיני איסור והיתר אשר יסד בשולחן ערוך שלו יסתור כל מנהגים שנוהגים בהם במדינות אלו.
טענה נוספת של הרמ"א היא על פסיקת השולחן ערוך שהירבה לפסוק כדעת שלושת ה"עמודים": הרי"ף, הרמב"ם והרא"ש, ולא כפי שנהגו לפסוק באשכנז ופולין כפי הכלל הלכה כבתראי בייחוד כאשר דבריהם הם כדעת בעלי התוספות, וכלשון הרמ"א בהקדמה לספרו:
כי ידוע שהרב המחבר בית יוסף בטבעו אל הגדולים נכסף, ופסק הלכה בכל מקום ע"פ שנים ושלושה עדים המה הגאונים הנחמדים הרי"ף, הרמב"ם והרא"ש... ואף כי הם קמאי ולא בתראי, ולא חש לדברי שצווחו בו קמאי דקמאי... לפסוק הלכה בכל מקום כבתראי.
טענה זו אף חזר עליה בספרו כאשר נצרך לחלוק על דעת השולחן ערוך, והדגיש שוב טענה זו:
וכבר כתבתי דעתי בזה דהלכה כבתראי וכל שכן במקום שהתוספות מסכימים. ואין לך בתרא כדעת הטור שכתב דטוב להחמיר, וכבר כתב מהר"י מינץ התשובה בשם תלמיד מוהר"מ דיש לפסוק כפוסקים אחרונים... ויש לפסוק תמיד כבתראי ואין לנטות מזה.
.
בדרך כלל בסוף כל הערה של "המפה" יש ציון מקור לדברי ההגהה בדברי הראשונים והאחרונים, במקום שאין מקור ואלו דברי הרמ"א בעצמו נכתב - ד"ע = דברי עצמו, מקורות אלו לא נכתבו על ידי הרמ"א
המפה כוללת גם ביאורי מילים ועניינים לדברי השולחן ערוך, שבהם הרמ"א אינו חולק עליו, אך אף בזה יש שכתבו שדברים אלו אינם מדברי הרמ"א.
על החיבור

בימי חייו ספג הרמ"א ביקורת לא מעטה מפוסקי אשכנז על כך שהעדיף את מנהג פולין והזניח את המקובל במרכז אירופה. רבי חיים בן בצלאל מחה על כך "שכמו כן הוא הכרח גדול להודיע חילופי מנהגי בני אשכנז ממנהגי מדינת פולין שאם הרב לא רצה לבטל מנהגו מפני מנהג א"י כ"ש שאין לבני אשכנז לבטל מנהגם מפני מנהג מדינת פולין וכן כתב כתשובת מהרי"ל בסי' ק' בשם הרא"ש שאין לבטל מסורת אשכנז בשביל שאר מדינות כי התורה ירושה להם לאשכנזים מימות החרבן... והנה הרב עצמו לא כתב בהקדמת ספרו רק ממנהג בני מדינתו ולא זכר מנהג אשכנז כלל".
עם זאת, משמש כאמור הספר כמקור העיקרי לפסיקת ההלכה ליהדות אשכנז. באחרונים התבטאו בהערצה על פסקי הרמ"א בהגהותיו לשולחן ערוך, כך לדוגמה נודעת אמרת החת"ם סופר: "ובני ישראל יוצאים ביד רמ"א".
דברים דומים כתב רבי עקיבא איגר:
תופשי התורה בארץ אשכנז ובארצות שסביבותיה קיימו עליהם ועל זרעם תורת משה הרמ"א נ"ע בכל השגותיו על הוראות הבית יוסף ותורת משה מורשה לנו מבלי לנטות ממנה להקל או להחמיר.
לאחר מותו נוספו להגהות מראי מקומות וביאורי מילים הנראים כחלק מדברי הרמ"א, אך למעשה לא נכתבו על ידו.
הערות שוליים

1 2  הקדמת שולחן ערוך מהודרת פרידמן - מכון ירושלים
↑  יהושע הורביץ, ‏ה"שולחן ערוך" ורבי משה איסרליש (הרמ"א), מחניים, צ"ז תשכ"ה (עמ' 35-39), באתר "דעת"
| --- | --- |
בקרת זהויות :  NLI: 987007419785205171
אליזה קורנה

| --- | --- |

אליז קורנה
 לידה:  22 בינואר 1990 (בת 34) ניס, צרפת
 מדינה:  צרפת צרפת
 מקום מגורים:  ניס, צרפת
 גובה:  1.73 מטר
 יד חובטת:  ימין
 פעילות כמקצוענית:  2006–2024 (כ־18 שנים) 
 סה"כ פרסים שצברה:  10,361,553 דולר אמריקאי 
 יחידים
 מאזן קריירה:  545–456 
 דירוג שיא:  11 (16 בפברואר 2009)
 זכיות בטורנירים:  4 (1 WTA ו-3 ITF)
 זוגות
 מאזן קריירה:  121–159 
 דירוג שיא:  62 (14 בפברואר 2011)
 זכיות בטורנירים:  2 (בסבב ה-WTA)
 שיאי גראנד סלאם
 זכיות 0
 אליפות אוסטרליה הפתוחה:  סיבוב רביעי (2009)
 אליפות צרפת הפתוחה:  סיבוב שלישי (2008)
 וימבלדון:  סיבוב שני (2007)
 אליפות ארצות הברית הפתוחה:  סיבוב שלישי (2007, 2008)
 
אליזה קורנה (צרפתית : Alizé Cornet; נולדה ב-22 בינואר 1990) היא טניסאית עבר מקצוענית מצרפת. דורגה בשיא במקום 11 בעולם (16 בפברואר 2009). היא זכתה בשישה תוארי יחידים ושלושה תוארי זוגות בסבב ה-WTA, וכן בשלושה תוארי יחידים ושלושה תוארי זוגות בסבב הטניס של ITF.
ב-27 באפריל 2024, קורנה הודיעה על כוונתה לפרוש מטניס מקצועני לאחר אליפות צרפת הפתוחה 2024.
קריירה מקצוענית > תחילת הקריירה

בשנת 2004 החלה קורנה לשחק בכמה טורנירים בסבב ה-ITF במולדתה צרפת. ב-2005 ערכה קורנה את הופעת הבכורה שלה ברולאן גרוס. היא הצליחה להעפיל לסיבוב השני ובו הפסידה למדורגת שלישית בטורניר אמלי מורסמו. במקביל המשיכה קורנה לשחק בטורנירי ITF.
קריירה מקצוענית > 2006

ב-2006 שיחקה קורנה לראשונה באליפות אוסטרליה הפתוחה והפסידה בסיבוב הראשון לאייקו נקמורה. ברולאן גרוס העפילה קורנה שוב לסיבוב השני ובו הפסידה לטטיאנה גארבין. בנוסף זכתה קורנה בשני התארים הראשונים בקריירה שלה, שניהם בטורנירים מסבב ה-ITF. הראשון היה בבארי (על סך 25,000 דולרים) והשני היה בפדובה (גם כן על סך 25,000 דולרים).
קריירה מקצוענית > 2007

2007 מהווה את שנת הפריצה של קורנה. זו השנה הראשונה אותה סיימה קורנה בתוך רשימת מאה הטניסאיות הטובות בעולם. הישגי השיא של קורנה בשנה זו היו הגעה לשלב רבע הגמר בשני טורנירים מסבב ה-WTA, באקפולקו (שם החלה קורנה את דרכה במוקדמות) ובפאס. בנוסף שיחקה קורנה לראשונה בכל ארבעת טורנירי הגראנד סלאם. היא הגיעה לסיבוב הראשון באליפות אוסטרליה הפתוחה (הפסידה למדורגת 15 בטורניר דניאלה האנטוחובה) וברולאן גרוס (הפסידה למדורגת 26 בטורניר ונוס ויליאמס), לסיבוב השני בווימבלדון (הפסידה למדורגת 26 בטורניר אי סוגיאמה) ולסיבוב השלישי באליפות ארצות הברית הפתוחה (הפסידה למדורגת שלישית בטורניר ילנה יאנקוביץ'). בנוסף זכתה קורנה בתואר השלישי בקריירה שלה, בטורניר מסבב ה-ITF בדניפרופטרובסק על סך 50,000 דולרים. בחודש אוגוסט של אותה השנה נכנסה קורנה בפעם הראשונה לרשימת מאה הטניסאיות הטובות בעולם, כשהיא עולה מהמקום ה-107 הישר למקום ה-94. את שנת 2007 סיימה קורנה במקום ה-57 בעולם, שיפור של 132 מקומות מן השנה הקודמת.
קריירה מקצוענית > 2008

בשנת 2008 המשיכה קורנה את התקדמותה המקצועית. בשנה זו היא זכתה בתואר WTA ראשון, בבודפשט, שם ניצחה את אנדריאה קלפאץ' בגמר. בנוסף הגיעה פעמיים לשלב הגמר: באקפולקו, (דרג 3; הפסידה לפלאביה פנטה) וברומא (דרג 1; הפסידה לילנה יאנקוביץ'). כמו כן הגיעה קורנה לשלושה חצאי גמר נוספים בסבב ה-WTA : באמילייה איילנד (דרג 2), שם הפסידה לדומיניקה ציבולקובה, בצ'ארלסטון (דרג 1), שם הפסידה לסרינה ויליאמס ובניו הייבן (דרג 2), שם הפסידה לקרוליין ווזניאקי. חצי הגמר בניו הייבן היה הראשון בסבב ה-WTA אליו מגיעה קורנה בטורניר שלא משוחק על משטח החימר. ברולאן גרוס הגיעה קורנה לסיבוב השלישי (התקדמות של שני סיבובים לעומת השנה הקודמת), ובו הפסידה לאגניישקה רדוונסקה. באליפות וימבלדון היא הפסידה בסיבוב הראשון. בטורניר הטניס האולימפי באולימפיאדת בייג'ינג הגיעה קורנה לסיבוב ה-3, שם הפסידה לסרינה ויליאמס. באליפות ארצות הברית הפתוחה היא הגיעה לסיבוב ה-3, ובו הפסידה לאנה-לנה גרונפלד.
קריירה מקצוענית > 2009

באליפות אוסטרליה הפתוחה הגיעה קורנה לסיבוב הרביעי (בו הפסידה לדינארה סאפינה). בחודש פברואר הגיעה קורנה לדירוג השיא שלה עד היום בסבב ה-WTA : מקום 11 בעולם. בחודש יולי הגיעה קורנה לראשונה בשנה זו לשלב חצי הגמר בטורניר WTA. הדבר קרה בטורניר באד גאסטיין המשתייך לקטגוריה הבינלאומית. בחצי הגמר הפסידה קורנה ליואנה ראלוקה אולארו.
קריירה מקצוענית > 2010

כמו בשנת 2009, הגיעה קורנה בחודש יולי לראשונה בשנת 2010 לשלב חצי הגמר בטורניר WTA. הדבר קרה שוב בטורניר באד גאסטיין. בחצי הגמר הפסידה קורנה ליוליה גורגס.
קריירה מקצוענית > גביע הפדרציה

הופעת הבכורה של קורנה בגביע הפדרציה הייתה בפברואר 2008, אז היא הפסידה לנה לי הסינית בהפסד של הנבחרת הצרפתית לזו של סין.
המאזן של קורנה בגביע הפדרציה עומד על ניצחון אחד (במשחק זוגות) מול 8 הפסדים (6 במשחקי יחידות ושניים במשחקי זוגות).
הישגים בולטים > יחידות > זכיות (4)

| לפני שנת 2009 | החל משנת 2009 |
| --- | --- |
גראנד סלאם (0)
אליפות סבב ה-WTA‏ (0)
דרג 1 (0): הקטגוריה העליונה - טורנירים מנדטוריים (0)
דרג 2 (0): הקטגוריה העליונה - פרמייר 5 (0)
דרג 3 (1): הקטגוריה העליונה (0)
דרגים 4 ו-5 (0): הקטגוריה הבינלאומית (0)
סבב ה-ITF‏ (3)
| 0 | 1 | 2 | 3 | 4 | 5 |
| --- | --- | --- | --- | --- | --- |
| מס' | תאריך | טורניר | משטח | יריבה בגמר | תוצאה |
| 1. | 23 באפריל 2006 | איטליה בארי, איטליה | חימר | איטליה טטיאנה גארבין | 2-6, 6-3, 2-6 |
| 2. | 2 ביולי 2006 | איטליה פדובה, איטליה | חימר | ארגנטינה מריה ואנינה גארסיה סוקול | 1-6, 4-6 |
| 3. | 22 ביולי 2007 | אוקראינה דניפרופטרובסק, אוקראינה | חימר | שווייץ סטפני וואגל | 4-6, 3-6 |
| 4. | 13 ביולי 2008 | הונגריה בודפשט, הונגריה | חימר | סלובניה אנדריאה קלפאץ' | 6-7(5), 3-6 |
הישגים בולטים > יחידות > הפסד במשחק הגמר (2)

| 0 | 1 | 2 | 3 | 4 | 5 |
| --- | --- | --- | --- | --- | --- |
| מס' | תאריך | טורניר | משטח | יריבה בגמר | תוצאה |
| 1. | 2 במרץ 2008 | מקסיקו אקפולקו, מקסיקו | חימר | איטליה פלאביה פנטה | 6-0, 4-6, 6-1 |
| 2. | 18 במאי 2008 | איטליה רומא, איטליה | חימר | סרביה ילנה יאנקוביץ' | 6-2, 6-2 |
הישגים בולטים > זוגות > זכיות (2)

| לפני שנת 2009 | החל משנת 2009 |
| --- | --- |
גראנד סלאם (0)
אליפות סבב ה-WTA‏ (0)
דרג 1 (0): הקטגוריה העליונה - טורנירים מנדטוריים (0)
דרג 2 (0): הקטגוריה העליונה - פרמייר 5 (0)
דרג 3 (1): הקטגוריה העליונה (0)
דרגים 4 ו-5 (0): הקטגוריה הבינלאומית (1)
סבב ה-ITF‏ (0)
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| מס' | תאריך | טורניר | משטח | שותפה | יריבות בגמר | תוצאה |
| 1. | 13 ביולי 2008 | הונגריה בודפשט, הונגריה | חימר | סלובקיה יאנטה הוסארובה | גרמניה ונסה הנקה רומניהיוואנה ראלוקה אולארו | (5)7-6, 1-6, [6-10] |
| 2. | 22 במאי 2010 | צרפת שטרסבורג, צרפת | חימר | ארצות הברית ואניה קינג | אוסטרליה אנסטסיה רודיונובה רוסיהאלה קודריאבצבה | 6-3, 4-6, [7-10] |
אלן דיר

| --- | --- |

 לידה:  12 בדצמבר 1917 וספורט, ניו זילנד 
 פטירה:  21 בספטמבר 1995 (בגיל 77) הממלכה המאוחדת 
 מדינה:  ניו זילנד 
 השכלה:  Whanganui City College 
 השתייכות:  חיל האוויר המלכותי 
 דרגה:  קומודור אוויר 
 פעולות ומבצעים
 מלחמת העולם השנייה  הקרב על בריטניה  המערכה על צרפת ועל ארצות השפלה  הפלישה לנורמנדי 
 עיטורים
 צלב התעופה המצוינת  אות השירות המצוין  קצין במסדר האימפריה הבריטית  צלב התעופה המצוינת 
 
אלן (אל) כריסטופר דיר (באנגלית: Alan "Al" Christopher Deere‏; 12 בדצמבר 1917 – 21 בספטמבר 1995) היה טייס ספיטפייר ניו זילנדי ומפקד להק בשירות חיל האוויר המלכותי בזמן הקרב על בריטניה ומחבר הספר האוטוביוגרפי "תשע נשמות".
על שירותו זכה באות השירות המצוין ולתואר קצין במסדר האימפריה הבריטית.
משטר קוויזלינג

משטר קוויזלינג (או ממשלת קוויזלינג) הוא השם המקובל לתיאור הממשלה הנורווגית הפשיסטית ששיתפה פעולה עם גרמניה הנאצית במהלך מלחמת העולם השנייה. הממשלה קיבלה את שם זה בעקבות שמו של מנהיג המדינה, וידקון קוויזלינג. שמו הרשמי של המשטר (מפברואר 1942 ועד לפירוקו במאי 1945) היה "הממשלה הלאומית" (בנורווגית: Den nasjonale regjering).
בפועל, מי ששלט במדינה היה הרייכסקומיסר של נציבות הרייך נורווגיה (אנ'), יוזף טרבובן.
היסטוריה > הפלישה הגרמנית לנורווגיה וניסיון ההפיכה הכושל

ב-9 באפריל 1940, במהלך הפלישה הגרמנית לנורווגיה הכריז מנהיג מפלגת נאשונל סמלינג, וידקון קוויזלינג ברדיו באולפני תאגיד השידור הנורווגי (ובכך, היה קוויזלינג לאדם הראשון בהיסטוריה שהכריז על הפיכה בשידור במהדורת החדשות) על הפיכה נגד ממשלת נוורוגיה, במסגרתה הוא הכריז על עצמו כעל ראש ממשלת נורווגיה וטען כי מחובתה של מפלגת הנאשונל סמלינג הפרו-נאצית להשתלט על המדינה. קוויזלינג טען כי הקבינט המכהן ויתר על השלטון, אף על פי שבפועל הם ברחו ליישוב אלוורום (אנ'), הממוקם כ-140 ק"מ צפונית לאוסלו.
למחרת, נסע שגריר גרמניה בנורווגיה, קורט בראואר (אנ'), לאלוורום, שם דרש ממלך נורווגיה, הוקון השביעי לחזור לאוסלו ולמנות באופן רשמי את קוויזלינג לראש הממשלה אך המלך הוקון השיב לשגריר כי אין בסמכותו לקבל החלטות פוליטיות. בישיבת ממשלה שנערכה מאוחר יותר באותו הלילה, אמר המלך הוקון לחברי הממשלה כי מצפונו לא מאפשר למנות את קוויזלינג לראש הממשלה וטען כי לא הוא, לא העם ולא הסטורטינג סומכים על קוויזלינג ואף הצהיר כי יתפטר במידת הצורך מתפקידו אם יידרש למנות את קוויזלינג לראש הממשלה. בינתיים, הגיעו לרחבי הממלכה הידיעה על ניסיון ההפיכה הכושל של קוויזלינג, בעקבות כך המשא ומתן עם הגרמנים קרס במיידי. קוויזלינג עדיין ניסה לפעול נגד הממשלה אך ניסיונות להשיג שליטה על משטרת אוסלו על ידי הוצאת פקודות למפקד המשטרה, כריסטיאן וולהאבן, נכשלו. בסופו של דבר, ההפיכה נכשלה לאחר שישה ימים, למרות התמיכה הגרמנית בשלושה הימים הראשונים.
היסטוריה > הקמת מועצת השרים המייעצים

ב-25 בספטמבר 1940 הכריז הרייכסקומיסר של נציבות הרייך נורווגיה (אנ'), יוזף טרבובן כי הוא יחליף את השגריר הגרמני, בראואר בתור המפקד האזרחי הבכיר במדינה ועל הדחת המלך והקבינט. מלבד זאת, טרבובן הוציא מחוץ לחוק את כל המפלגות הפוליטיות מלבד נאשונל סמלינג. מיד לאחר הכרזות אלו, מינה טרבובן מועצה של 11 קומסירים שיעזרו לו לשלוט בנורווגיה. אף על פי שזו לא הייתה ממשלה נורווגית של ממש, הגרמנים התכוונו להסתייע בחברי המועצה כדי לסלול את הדרך של מפלגת נאשונל סמלינג לשלוט במדינה כממשלת בובות של גרמניה. וידקון קוויזלינג היה ראש המועצה וכל חברי המועצה היו צריכים להישבע לו אמונים באופן אישי. בין התוכניות שהציעו חברי המועצה ניתן למנות רפורמות בשוק העבודה, שינוי חוק העונשין ומערכת המשפט וארגון מחדש של המשטרה הנורווגית. ב-25 בספטמבר 1941, יום השנה להקמת המועצה, העניק להם טרבובן את התואר "שרים".
היסטוריה > הקמת הממשלה הלאומית

עם הקמת הממשלה הלאומית ומינוי קוויזלינג ל"נשיא השרים", הוא קיבל באופן זמני את סמכויות המלך והסטורטינג (הפרלמנט הנורווגי). ב-1 בפברואר 1942, לאחר שנתיים של ממשל אזרחי רשמי ישיר על ידי הגרמנים (שנמשך דה פקטו עד 1945) הוכרז באופן רשמי על הקמת הממשלה הלאומית. הגרמנים התכוונו תחילה למסור את הריבונות על המדינה לממשלה החדשה אך היטלר החליט בסופו של דבר להשאיר את השליטה על המדינה בידי טרבובן והממשלה הלאומית קיבלה סמכויות מסימות, שאת קבלתן קוויזלינג ראה כ"צעד מכריע בדרך לעצמאות מוחלטת של נורווגיה" אחת הפעולות הראשונות של קוויזלינג הייתה להכניס מחדש את האיסור על כניסת יהודים לנורווגיה, שהיה בעבר חלק מסעיף 2 של החוקה מ-1814 עד 1851.
שני חוקים נוספים שנחקקו תחת המשטר היה חוקים בנוגע לחינוך במדינה ולאחר חקיקתם ב-5 בפברואר 1942, החלו מחאות נרחבות מצד הורים, סכסוכים עם מורים וסכסוך עם הכנסייה הלותרנית. בתי הספר נסגרו למשך חודש ובמרץ 1942 נעצרו כ-1,100 מורים והם נשלח ולבתי כלא ולמחנות ריכוז בגרמניה הנאצית
היסטוריה > פעולות לעצמאות מדינית

כאמור, גם לאחר הקמתה הרשמית של הממשלה הלאומית, טרבובן עדיין שלט בנורווגיה כדיקטטור המקומי והוא לא קיבל פקודות מאף אחד מלבד היטלר. קוויזלינג המשיך ללחוץ על היטלר להביא לעצמאותה של ממשלת הבובות אך ללא הצלחה. תוכניותו של קוויזלינג כללה חתימת הסכם שלום בין גרמניה לנוורוגיה והכרה בריבונות הנורווגית. בנוסף לכך, הוא תכנן להצטרף להסכם אנטי-קומינטרן. כמו כן, לאחר חידוש שירות החובה, החיילים הנורווגים היו אמורים להילחם לצד מדינות הציר במלחמה. רעיון נוסף של קוויזלינג היה הקמת של איחוד כלכלי של מדינות אירופה, בראשות גרמניה (המדינות אמנם לא ישלטו על ידי גרמניה, אך יהיו בעלות מטבע משותף לה). כל רעיונותיו של קוויזלינג נדחו על ידי היטלר, שלא רצה לחתום הסכם קבע לפני שהמלחמה תגמר ולמעשה תמך בכלל בסיפוח מוחלט של נורווגיה כמחוז הצפוני ביותר של גרמניה הנאצית .חורף רצונות אלו, היטלר הבטיח לקוויזלינג בפגישה שערכו השניים באפריל 1943 שברגע שהמלחמה תסתיים, נורווגיה תחזיר את עצמאותה. ככל הידוע, זהו המקרה היחיד הידוע שבו היטלר הבטיח הבטחה כזו למדינה שנכבשה על ידי גרמניה במהלך המלחמה.
ממשלת קוויזלינג שאפה לחזור לשיא ימי הביניים של המדינה. קוויזלינג ומפלגתו תמכו בסיפוח בחצי האי קולה (שהיה בעל מיעוט נורווגי קטן) לשטחי הממלכה וסיפוח "מסדרון" שיחבר את חצי האי לחצי האי קולה (המסדרון היה צפוי להיות באזור פטסאמו). בנוסף לכך, הם חשקו בסיפוח הריידלן, ימטלנד ובוהוסלן לשטחי נורווגיה. במרץ 1944 נפגש קוויזלינג עם הגנרל רודולף באמל ודחק בגרמנים לפלוש לשוודיה משני כיוונים: מלפלנד הפינית (באמצעות הארמייה ההררית ה-20) ודרך הים הבלטי אך הגנרל לא התייחס כלל לבקשתו ולא העביר אותה לדרגים שמעליו. קוויזלינג שלח גם את הצעתו לראש הפיקוד העליון של הוורמאכט, אלפרד יודל ולראש האס אס, היינריך הימלר אך גם אלו לא נעתרו לבקשותיו.
האירדנטיזם הנורווגי לא הסתיים ברצונות של קוויזלינג לכבוש חלקים מפינלנד ומנוורוגיה; קוויזלינג גם קידם טענות נורוגיות על איי פארו, איסלנד, גרינלנד, ארץ פרנץ יוזף, איי שטלנד ואורקני. מרבית השטחים הללו (למעט איי שטלנד ואורקני) היה תחת שלטון של דנמרק עם התפרקותה של דנמרק-נורווגיה
לאחר הפלישה הגרמנית לברית המועצות נעשו הכנות להקמת מושבות נורווגיות בצפון רוסיה אך תוכניות אלו מעולם לא יוצאו לפועל בעקבות התבוסה של מדינות הציר בחזית המזרחית של המלחמה.
היסטוריה > קריסת הממשלה

הממשלה הלאומית של קוויזלינג החלה לקרוס עם סיומה של מלחמת העולם השנייה. ב-8 במאי 1945, עם ההכרזה על כניעת גרמניה הנאצית, התאבד טרבובן. הוא שהה בבונקר במתחם בעיר סקאוגום והדליק דינמיט במשקל 50 קילוגרמים. אף על פי שנורווגיה עדיין היה תחת כיבוש צבאי בתחילת מאי 1945, קוויזלינג ומרבית נכנעו בתחנת המשטרה באוסלו ב-9 במאי, יום לאחר כניעת גרמניה. הממשלה החדשה שהוקמה הכריזה על העמדתו לדין כבר ב-20 באוגוסט, ב-10 בספטמבר הוא הורשע וב-24 באוקטובר 1945 קוויזלינג הוצא להורג.
איגוד הטניס בישראל

| --- | --- |
Israeli Tennis Federation (ITA)   איגוד הטניס בישראל (א.ט.י)
Israeli Tennis Federation (ITA)   איגוד הטניס בישראל (א.ט.י)
 ענפי ספורט:  טניס
 תחום השיפוט:  ישראל ישראל
 השתייכות:  הפדרציה הבינלאומית לטניס
 מיקום המטה:  רחוב שטרית 2, תל אביב-יפו, ישראל
 יושב ראש:  אבי פרץ
 מנכ"ל:  אילן גרין
 תאריך ייסוד:  1984
 ITA.co.il
איגוד הטניס בישראל הוא הגוף האמון על ניהול של ענף הטניס במדינת ישראל, שהוקם לצורך פיתוח ענף הטניס בישראל וארגונו. האיגוד מנהל את תחרויות הטניס בישראל ומתחזק את נבחרת ישראל בטניס. האיגוד נוסד לראשונה בשנות ה-50 של המאה ה-20, אך במתכונתו הנוכחית האיגוד קיים משנת 1984.
תצלום פנורמי של אצטדיון קנדה ברמת השרון
מוסדות האיגוד ובעלי תפקידים

בין מוסדות האיגוד מצויים בית דין משמעתי, ועדת ביקורת ובית דין עליון.
מוסדות האיגוד ובעלי תפקידים > ועדת הביקורת

חברי ועדת הביקורת: אודי אש-יו"ר, מר יהודה בן רובי ומר צבי שורצבורד.
מוסדות האיגוד ובעלי תפקידים > בית הדין העליון

נשיא בית הדין העליון הוא כבוד השופט (בדימוס) פרופ' עודד מודריק. בבית הדין מכהנים כדיינים עו"ד אהרון זרגרי, עו"ד אייל יפה ועו"ד יורם שטרית.
מוסדות האיגוד ובעלי תפקידים > בית הדין המשמעתי

בבית הדין המשמעתי מכהנים כדיינים עו"ד אריאל פרייברג ועו"ד איל אברמהוב.
מוסדות האיגוד ובעלי תפקידים > בחירות 2023

בבחירות בשנת 2023 נבחר יושב-הראש היוצא אבי פרץ, לכהונה נוספת כיו"ר איגוד הטניס בישראל.
מנכ"לית האיגוד סיגל חדד הודיעה על התפטרותה, ומר אילן גרין מונה לתפקיד מנכ"ל האיגוד במקומה.
לבית הדין העליון נבחר השופט (בדימוס), הפרופ' עודד מודריק להמשיך לכהן כנשיא.
עוד נבחרו כדיינים עו"ד יורם שטרית, עו"ד אהרון זרגרי, עו"ד רונן מימון ועו"ד איל יפה.
עו"ד אריאל פרייברג אשר כיהן כדיין בבית הדין המשמעתי נבחר על ידי הנהלת האיגוד ליו"ר בית הדין המשמעתי אשר מונה כיום ארבעה דיינים.
יושב ראש בית הדין הדיין עו"ד אריאל פרייברג, עו"ד יהב ארגמן, עו"ד משה לובצקי ועו"ד משה באשי.
חברות באיגוד האירופאי-טניס יורופ 2024

בבחירות האספה השנתית של טניס יורופ שהתקיימה בפורטורוז שבסלובניה, במרץ 2024 נבחר לראשונה נציג ישראלי - יו"ר האיגוד הישראלי אבי פרץ - לכהן כאחד משמונת חברי ההנהלה של טניס יורופ לארבע השנים הקרובות, לצד נציגים של טניס יורופ, מטעם איטליה, בריטניה, הונגריה, טורקיה, מונטנגרו, צרפת וקרואטיה.
תחרויות

אליפות ישראל בטניס
אליפות ישראל הפתוחה בטניס
אליפות תל אביב הפתוחה בטניס
אליפות מיתר הפתוחה בזוגות
ראו גם

אצטדיון קנדה שברמת השרון
המרכז לטניס בישראל
נבחרת גביע הפדרציה של ישראל
נבחרת גביע דייוויס של ישראל
הערות שוליים

↑  הישג היסטורי: אבי פרץ יצטרף לטניס יורופ, באתר ערוץ הספורט, 24 במרץ 2024
ערך זה הוא קצרמרבנושא ספורט בישראל. אתם מוזמנים לתרום לוויקיפדיה ו.
Teenage Mutant Ninja Turtles Legends

| --- | --- |

תמונת הנושא של המשחק
 כללי
 תאריך הוצאה:  26 במאי 2016 
 סוגה:  משחק תפקידים ממוחשב
 מספר שחקנים:  שחקן אחד
 פיתוח:  Ludia (Ludia)
 ארץ מקור:  קנדה 
 שפות:  אנגלית 
 זמן המשחק:  20 שעות
 דרישות תוכנה
 פלטפורמות:  iOS, אנדרואיד 
 
Teenage Mutant Ninja Turtles Legends (בתרגום לעברית: אגדות צבי הנינג'ה) הוא משחק וידאו שפותח על ידי חברת Ludia (אנ') בשיתוף פעולה עם ניקלודיאון ומתבסס על הזיכיון האמריקאי "צבי הנינג'ה". המשחק יצא ב-26 במאי 2016 בתור אפליקציה חינמית והוא זמין עבור מכשירי אייפון, אייפד, אנדרואיד ו-Amazon Fire (אנ').